ai4bharat/Pralekha huggingface dataset:
پیٹرولیم اور قدرتی گیس کی وزارت
حکومت بایو ایندھن کو فروغ دینے کی خاطر سستی نقل و حمل کے پائیدار متبادل کے لئے ایتھنول کی ملاوٹ والے پیٹرول پروگرام کو نافذ کر رہی ہے
حکومت نے مالی امداد فراہم کرنے کے لئے ’’ پردھان منتری جی – وَن یوجنا ‘‘ کو مشتہر کیا ہے
پیٹرولیم اور قدرتی گیس کے مرکزی وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ بایو ایندھن کے لئے حکومت ایتھنول کی ملاوٹ والے پیٹرول  پروگرام اور سستی نقل و حمل کے لئے پائیدار متبادل  کو نافذ کر رہی ہے ، جس کا مقصد گھریلو زراعت کے شعبے کو فروغ دینا، ماحولیاتی استحکام کو یقینی بنانا، درآمدی انحصار کو کم کرنا اور بیرونی زرمبادلہ کی بچت کرنا ہے ۔
حکومت نے اس سے قبل بایو ایندھن سے متعلق قومی پالیسی - 2018 ء کو مشتہر کیا تھا ، جس میں ملک میں 2030 ء تک پیٹرول میں ایتھنول کی 20 فی صد اور ڈیزل میں بایو ڈیزل کی 5 فی صد ملاوٹ کا ہدف مقرر کیا گیا تھا۔ حکومت نے اب بایو ایندھن سے متعلق قومی پالیسی – 2018 ء میں ترمیم کی ہے ، جس کے تحت پیٹرول میں ایتھنول کی ملاوٹ کو 2030 ء کے ہدف کو بدل کر 26-2025 ء تک حاصل کرنے کا ہدف مقرر کیا ہے ۔ موجودہ ایتھنول سپلائی سال  کے لئے تیل فروخت کرنے والی کمپنیوں  نے 10 جولائی ، 2022 ء تک 10.16 فی صد کی ملاوٹ کا ہدف پہلے ہی حاصل کر لیا ہے ۔
کمپریسڈ بایو گیس  کے استعمال کو آٹوموٹیو فیول کے طور پر فروغ دینے کے مقصد سے یکم اکتوبر ، 2018 ء کو سستی نقل و حمل کے لئے پائیدار متبادل  کے تحت او ایم سیز کوسی بی جی پیدا کرنے کی خاطر دلچسپی کے اظہار  کے لئے مدعو کیا گیا ہے۔ 28 فروری ، 2022 ء تک تیل کی سرکاری سیکٹر کی کمپنیوں نےسی بی جی کی خریداری کے لئے 3160 سی بی جی پلانٹ قائم کرنے کی خاطر لیٹر آف انٹینٹ  جاری کئے ہیں ۔
استعمال شدہ کھانا پکانے والا تیل  کی بایو ڈیزل کی پیداوار کے لئے امکانی خام مال کے طور پر نشاندہی کی گئی ہے اور سرکاری سیکٹر کی کمپنیوں  نے 300 مقامات پر یو سی او سے پیدا ہونے والے بایو ڈیزل کی خریداری کے لئے ای او آئی جاری کئے ہیں ۔ او ایم سیز نے یو سی او سے بایو ڈیزل تیار کرنے کے لئے تقریباً 36 کروڑ لیٹر سالانہ کی پیداواری صلاحیت کے 61 پلانٹس قائم کرنے کے لئے پیشکش موصول کی ہیں ۔
مارچ، 2019 ء میں، حکومت نے ملک میں سیکنڈ جنریشن  ایتھنول پروجیکٹوں کو قائم کرنے کے لئے مربوط بایو ایتھنول پروجیکٹوں کو مالی مدد فراہم کرنے کے لئے ’’ پردھان منتری جی – وَن  یوجنا ‘‘ کو مشتہر کیا ہے ، جس میں لِگنو سیلو لوسک بایو ماس اور دیگر قابل تجدید فیڈ اسٹاک کا استعمال کیا جائے گا ۔ سال 19-2018 ء سے 24-2023 ء تک کی مدت میں اسکیم کے لئے کل 1969.50 کروڑ روپئے کا بجٹ مختص کیا گیا ہے ۔ پی ایم جی-وَن یوجنا کے تحت تجارتی پروجیکٹوں کے لئے 150 کروڑ روپئے فی پروجیکٹ اور مظاہرے کے پروجیکٹوں کے لئے فی پروجیکٹ 15 کروڑ روپئے کی زیادہ سے زیادہ کی مالی امداد مقرر کی گئی ہے ۔
ای بی پی پروگرام کے تحت، حکومت نے اپنی مقررہ ہدف کی تاریخ نومبر ، 2022 ء سے پہلے ہی جون ، 2022 ء میں ملک میں 10 فی صد ملاوٹ کے وسیع ہدف کو حاصل کر لیا ہے ۔
ایتھنول سپلائی کے پچھلے تین برسوں کے دوران بیرونی کرنسی کی بچت کا تخمینہ مندرجہ ذیل ہے :
s:
|
|
ایتھنول کی سپلائی کا سال

|
|
کل بچت 
|
|
2018-19 ء
|
|
4145.27
|
|
2019-20 ء
|
|
3697.02
|
|
2020-21 ء
|
|
10605.98
|
|
میزان
|
|
18448.27
وسیلہ : پیٹرولیم پلاننگ اینڈ اینا لیسز سیل 
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7911
(Visitor Counter : 88
وزارت خزانہ
مالی سال 24-2023 کے لیے 10.08.2023 تک براہ راست ٹیکس کی وصولی
10 اگست 2023 تک براہ راست ٹیکس کی وصولیوں کے عارضی اعداد و شمار میں مسلسل اضافہ جاری ہے۔ 10 اگست 2023 تک براہ راست ٹیکس کی وصولیوں سے ظاہر ہوتا ہے کہ مجموعی وصولی 6.53 لاکھ کروڑ روپے ہے، جو کہ گزشتہ سال کی اسی مدت کی مجموعی وصولی سے 15.73 فیصد زیادہ ہے۔ براہ راست ٹیکس کی وصولی، مجموعی رقم کی واپسی 5.84 لاکھ کروڑ روپے پر ہی برقرار ہے، جو کہ گزشتہ سال کی اسی مدت کی مجموعی وصولی سے 17.33 فیصد زیادہ ہے۔ یہ وصولی مالی سال 24-2023 کے لیے براہ راست ٹیکسوں کے کل بجٹ تخمینے کا 32.03 فیصد ہے۔
یکم اپریل، 2023 سے 10 اگست، 2023 کے دوران 0.69 لاکھ کروڑ روپے کی رقم واپس کی گئی، جو پچھلے سال کی اسی مدت کے دوران واپس کی گئی رقم سے 3.73 فیصد زیادہ ہے۔
وزیراعظم کا دفتر
وزیر اعظم نے اترپردیش کے اوریا میں سڑک حادثہ کی وجہ سے ہلاک ہونے والے لوگوں کے عزیز واقارب کے لیے مالی امداد کا اعلان کیا
وزیر اعظم جناب نریندر مودی نے اترپردیش کے اوریا میں سڑک حادثہ میں مارے گئے لوگوں کے عزیز واقارب کے لئے وزیر اعظم کے قومی راحتی فنڈ سے دو دو لاکھ روپے کی مالی امداد کو منظوری دے دی ہے۔ وزیر اعظم نے اوریا میں ہوئے سڑک حادثہ کی وجہ سے ہر زخمی شخص کے لئے 50-50 ہزار روپے کی بھی منظوری دی ہے۔ یہ حادثہ کل پیش آیا تھا۔
م ن، ح ا، ع ر
17-05-2020
U-2577
(
وزارتِ تعلیم
قومی تعلیمی پالیسی میں صنفی شمولیت والی جامع تعلیم
وزیر مملکت برائے تعلیم محترمہ نے دی۔ انپورنا دیوی نے آج راجیہ سبھا میں ایک تحریری جواب یہ جانکاری دی ہے کہ قومی تعلیمی پالیسی 2020 تعلیمی نظام میں ایک جامع اور ڈھانچہ جاتی تبدیلی کا تصور پیش کرتی ہے۔ یہ پالیسی ‘منصفانہ اور جامع تعلیم’ پر توجہ مرکوز کئے ہوئے ہے۔ جو اس خیال کو ہمیشہ پیش نظر رکھتی ہے کہ کسی بھی بچے کو اس کے پس منظر اور سماجی و ثقافتی شناخت کی وجہ سے تعلیمی مواقع کے معاملے میں پیچھے نہیں رہنا چاہیے۔ اس نے سماجی و اقتصادی طور پر پسماندہ گروپس  کے خدشات کو مدنظر رکھا ہے جس میں خواتین اور ٹرانس جینڈر افراد، درج فہرست ذات، درج فہرست قبائل‘ او بی سی’ اقلیتیں اور دیگر زمرے شامل ہیں۔ اس پالیسی کا مقصد اسکولی تعلیم میں رسائی، شرکت اور سیکھنے کے نتائج میں سماجی زمرے کے فرق کو ختم کرنا ہے۔
نیشنل کونسل آف ایجوکیشنل ریسرچ اینڈ ٹریننگ  نیشنل پاپولیشن ایجوکیشن پروجیکٹ  کے حصے کے طور پر نو عمر بچوں کا تعلیمی پروگرام  کو نافذ کر رہی ہے۔ اے ای پی کی تعلیم سے حاصل ہونے والے نتائج میں سے ایک یہ ہے کہ سیکھنے والوں کو جوانی کے مسائل ، یعنی جوانی اور ایچ آئی وی/ ایڈز کے دوران بڑھنے کے عمل سے آگاہ کرنا اور ان مسائل کے حوالے سے ان میں مثبت رویہ پیدا کرنا ہے۔
مزید یہ کہ صنفی جامع تعلیم سے متعلق پہلوؤں کا احاطہ اسکول کے نصاب میں مختلف متنی مواد میں عمر کے مناسب انضمام کے ساتھ ساتھ اسکول جانے والے بچوں کی صحت اور تندرستی سے متعلق تربیت اور وسائل کے مواد میں کیا جاتا ہے، خاص طور پر آیوشمان بھارت کے زیر نگرانی اسکول ہیلتھ پروگرام کے تحت۔
یو ڈی آئی ایس ای پلس 2020 -2019 کے مطابق، اسکولوں میں کل 61214 خواجہ سرا بچے داخل ہیں، جن میں سے بالترتیب 5813 اور 4798 خواجہ سرا بچے 10ویں اور 12ویں جماعت میں داخل ہیں۔
محکمہ سکول ایجوکیشن اینڈ لٹریسی ، وزارت تعلیم سمگرشکشا کو نافذ کر رہی ہے جو کہ سکول ایجوکیشن سیکٹر کے لیے پری ا سکول سے لے کر بارہویں جماعت تک کا ایک وسیع پروگرام ہے اور اس کا مقصد سکول کی تعلیم کی تمام سطحوں پر جامع اور مساوی معیار کی تعلیم کو یقینی بنانا ہے۔ . سمگرشکشا لڑکیوں، اور ایس سی، ایس ٹی، اقلیتی برادریوں اور ٹرانس جینڈر سے تعلق رکھنے والے بچوں کو فراہم کرائی جاتی ہے۔
مزید برآں، قومی تعلیمی پالیسی  خواجہ سراؤں کے بچوں کو سماجی-اقتصادی طور پر پسماندہ گروپ کے طور پر بھی شناخت کرتی ہے اور ایسے تمام طلبا کے لیے دیگر تمام باتوں کے ساتھ ساتھ مساوی معیاری تعلیم فراہم کرتی ہے۔ اس میں خواجہ سراؤں کے بچوں کی تعلیم تک رسائی حاصل کرنے میں مدد کرنے کے انتظامات، کمیونٹی پر مبنی اقدامات کے لیے مدد شامل ہے جو کہ ٹرانس جینڈر بچوں کی تعلیم تک رسائی اور شرکت میں مقامی سیاق و سباق سے متعلق رکاوٹوں کو دور کرتی ہے، اس طرح تعلیم تک رسائی میں کسی بھی جنس یا دیگر ایس ای ڈی جیز کے بچوں کے لیے کسی بھی باقی ماندہ تفاوت کو ختم کرنا ۔
مزید برآں، نشتھا  کے تحت، سمگرشکشا کے تحت اساتذہ کے لیے ایک ملک گیر مربوط ٹیچر ٹریننگ پروگرام کے ذریعے، اساتذہ کو تدریس اور سیکھنے کے عمل میں صنفی جہتوں کی مطابقت کے لیے تربیت دی جاتی ہے جس سے اساتذہ کو تعلیمی سرگرمیاں سیکھنے اور استعمال کرنے میں مدد ملتی ہے، جو صنفی حساس کلاس روم ماحول کو فروغ دیتی ہیں۔
سائنس اور ٹیکنالوجی کی وزارت
ایک دھڑکن والے ستارے کی دریافت کی گئی ہے جس میں مقناطیسی شعائیں نہیں ہیں
نئی دہلی،07 جنوری،2022 /بھارتی اور بین الاقوامی سائنسدانوں کے ایک گروپ نے ایک مخصوص بائنری ستارہ دیکھا ہے جس میں ہرٹ بیٹ تو نظر آتی ہیں لیکن جس میں ان بائنری ستاروں کے برعکس دھڑکن نہیں ہیں جن میں ہارٹ بیٹس بھ ہوتی ہیں اور دھڑکنیں بھی ہوتی ہیں۔ اس ستارے کو پرائی سیپی  میں ایچ ڈی 73619 کہا جاتا ہے جو سرطان کے جھرمٹ میں واقع ہے۔ اور یہ زمین سے سب سے قریب والے ستاروں کے کھلے جھرمٹ میں سے ایک ہے۔
ابھی تک ہارٹ بیٹ والے تقریباً 180 ستاروں کی جانکاری تھی ۔ ہارٹ بیٹ کا نام انسانی دل کے ایک الیکٹروکارڈیوگرام میں دکھائے جانے والے ستارے کے راستے سے لیا گیا ہے کیونکہ اس میں اس راستے سے یکسانیت پائی جاتی ہے۔ یہ بائنری ستاروں کا نظام ہے جہاں ہر ستارہ مادے کے مشترک مرکز کے چاروں طرف والے ایک انتہائی بیضوی مدار میں سفر کرتا ہے اور دو ستاروں کے درمیان فاصلے میں زبردست فرق پایا جاتا ہے جیساکہ ان دونوں کا مدار ایک دوسرے کے مدار سے کافی فاصلے پر واقع ہوتا ہے ۔ جب ستارے بائنری نظام کے قریب ترین راستے پر ہوتے ہیں ان میں اچانک ایک زبردست قسم کی چمک دیکھی جاتی ہے۔ چونکہ یہ ستارے الگ الگ گردش کرتےہیں ۔ لہذا روشنی کا فرق کم اور زیادہ ہوتا رہتا ہے۔
مشاہداتی علوم کے آریہ بھٹ تحقیقی ادارے  سے وابستہ ڈاکٹر سنتوش جوشی کی قیادت میں 33 سائنسدانوں کی ایک ٹیم نے ایچ ڈی 73619 کے فوٹومیٹرک اور ہائی ریزولیشن مشاہدات کیے۔ یہ ادارہ حکومت ہند کے سائنس و ٹکنالوجی کے محکمے کے تحت ایک خود مختار ادارہ ہے ۔ سائنسدانوں نے دریافت کیا کہ ایچ ڈی 73619 بائنری زمرے کے کیمیاوی طور پر مخصوص ستاروں میں ہارٹ بیٹ نظام کے ایسا پہلا رکن ہیں جس میں کسی طرح کی دھڑکن / لرزش کی کوئی سرگرمی نظر نہیں آتی۔
تصویر 1 :اس تصویر میں ہارٹ بیٹ ستارے کا اس کے مدار کی حرکت کے سبب بننے والے روشنی کا سنتھیٹک کرو دکھایا گیا ہے۔
تصویر 2 :کیپلر کے 2 خلائی مشن کا استعمال کرتے ہوئے ایچ ڈی 73619 کے نئے ہارٹ بیٹ نظام میں لائٹ ویریئشن دکھایا گیا ہے۔
اشاعتی رابطہ : https://arxiv.org/abs/2110.14275
مزید تفصیل کے لیے براہ کرم ڈاکٹر سنتوش جوشی سے رابطہ قائم کریں ۔
۔۔۔
ش ح ۔ اس۔ ت ح ۔
U –244
(Visitor Counter : 176
الیکٹرانکس اور اطلاعات تکنالوجی کی وزارت
ہندوستان-امریکہ نے ایم ای آئی ٹی وائی-این ایس ایف تحقیقی تعاون کے تحت تجویز کے لیے پہلی مشترکہ اپیل کا اعلان کیا
الیکٹرانکس اور انفارمیشن ٹیکنالوجی کی وزارت نے ایم ای آئی ٹی وائی-نیشنل سائنس فاؤنڈیشن تحقیقی تعاون کے تحت تجاویز کے لیے اپنی پہلی مشترکہ اپیل کا اعلان کیا۔ ایم ای آئی ٹی وائی-این ایس ایف نے مئی 2023 میں تحقیقی تعاون پر ایک نفاذی بندوبست پر دستخط کیے ہیں۔ یہ ایم ای آئی ٹی وائی-این ایس ایف کے تعاون سے متعلق تحقیق کا موقع خاص طور پر باہمی دلچسپی کے شعبوں میں دریافتوں اور اختراعات پر مرکوز ہے جیسا کہ جون 2023 میں وزیر اعظم جناب نریندر مودی کے دورہ امریکہ کے دوران حکومت ہند اور ریاست ہائے متحدہ امریکہ کے مشترکہ بیان میں روشنی ڈالی گئی ہے۔
پہلی مشترکہ اپیل میں سیمی کنڈکٹر ریسرچ، اگلی نسل کی کمیونیکیشن ٹیکنالوجیز/نیٹ ورکس/سسٹم، سائبر سیکورٹی، پائیداری اور گرین ٹیکنالوجیز اور انٹیلیجنٹ ٹرانسپورٹیشن سسٹم کے شعبوں میں تجاویز پر غور کیا جائے گا۔ تجویز جمع کرانے کا آغاز 21 اگست2023 سے ہوگا اور تجویز جمع کرانے کی آخری تاریخ 05 جنوری2024 ہے۔ ٹیکنالوجی کی ترقی اس مشترکہ اقدام کے ذریعے اولین نمونے کی تیاری ، پائلٹ پیمانے کے مظاہروں، فیلڈ میں تعیناتی اور ٹیکنالوجی کی منتقلی میں تیزی کے لحاظ سے ہوسکتی ہے۔ امریکہ اور ہندوستان کے تفتیش کاروں کی تجویز کرنے والی ٹیموں کو ٹیسٹ بیڈ فراہم کرنے والوں، مقامی کمیونٹیز اور صنعتی شراکت داروں کے ساتھ مناسب شراکت داری قائم کرنے کی بھرپور حوصلہ افزائی کی جاتی ہے ،تاکہ یہ یقینی بنایا جا سکے کہ ان کے منصوبوں کی کامیابی کے لیے وسائل اور مہارت دستیاب ہے۔
یہ اعلان جناب الکیش کمار شرما، سکریٹری ایم ای آئی ٹی وائی اور ڈاکٹر پنچناتھن ڈائریکٹر این ایس ایف نے آج مشترکہ طور پر شری بھونیش کمار، ایڈیشنل سکریٹری ایم ای آئی ٹی وائی اوراین ایس ایف اور امریکی سفارت خانے کے دیگر سینئر عہدیداروں کی موجودگی میں کیا۔
وزیراعظم کا دفتر
وزیراعظم نے امیٹھی کے گورائی گنج میں ہوئے ایک سڑک حادثے میں زندگیوں کے زیاں پر اظہار تعزیت کیا
وزیراعظم جناب نریندر مودی نے اترپردیش کے امیٹھی ضلع کے گورائی گنج میں ایک سڑک حادثے میں زندگیوں کے زیاں پر گہرے رنج وغم کا اظہار کیا ہے۔ انہوں نے حادثے میں زخمی ہونےو الوں کی جلد صحتیابی کے لئے بھی دعا کی۔
وزیر اعظم کے دفتر نے ٹویٹ کیا :
‘‘ اترپردیش میں امیٹھی کے گورائی گنج میں ہوا سڑک حادثہ انتہائی دکھ کا باعث ہے۔ اس میں جان گنوانے والوں کے رشتہ داروں کو میری طرف سے
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں193.70 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریباً8.07کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,70,32,325
|
|
بچی ہوئی خوراکیں
|
|
8,07,88,890
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.70کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں8.07کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
کامرس اور صنعت کی وزارتہ
آتم نربھربھارت کے تحت غیرملکی کمپنیوں کے ساتھ اشتراک
نئی دہلی ، 8؍دسمبر:صنعتوں وتجارت کے وزیر مملکت جناب سوم پرکاش نے آج لوک سبھا میں ایک تحریری جواب میں بتایاکہ حکومت نے 12مئی ،2020کو آتم نربھربھارت کا اعلان کیاتھا۔ یہ 20لاکھ کروڑروپے کاایک خصوصی اقتصادی پیکج ہے ، جس کا مقصد ملک کو خود کفیل بنانا اور مقامی سطح پر مینوفیکچرنگ پرتوجہ مرکوز کرنا ہے ۔ اس کی توجہ عالمی سپلائی چین میں سخت مسابقت کے لئے ملک کو تیارکرنے کاروبارکو مزید آسان بنانے ، ایم ایس ایم ای کو بااختیاربنانے ، ایف ڈی آئی سمیت سرمایہ کاریوں کو راغب کرنے اورمیک ان انڈیا کے لئے پالیسیوں کو مضبوط کرنے پر مرکوز ہے ۔ یہ پیکج 7طویل المدتی اسکیموں /پروگراموں پر مشتمل ہے جس کا مطلوب ملک کو خود کفیل بناناہے ۔ ان اسکیموں یا پروگراموں کا نفاذ متعدد وزارتوں /محکموں کے ذریعہ کیاجارہاہے ۔
حکومت نے ملک کو خود کفیل بنانے کے لئے متعدد موثر اقدامات کئے ہیں ۔ چند اہم اقدامات میں 29.87لاکھ کروڑروپے کا خصوصی اقتصادی اور جامع پیکج ، مرکزی بجٹ 22-2021میں سرمایہ جاتی اخراجات میں 34.5فیصد کا اضافہ ، جو ن ،2021میں 6.29لاکھ کروڑروپے کا راحتی پیکج ، 13کلیدی شعبوں کے لئے 1.97لاکھ کروڑروپے کے بجٹ سے پیداوار سے مربوط مراعاتی  اسکیم ایم ایس ایم ای سمیت کاروبار ی کمپنیوں کے لئے 3لاکھ کروڑ روپے کی ایمرجنسی ورکنگ کیپٹل فیسلٹی ، این بی ایف سی /ایم ایف آئی دینداریوں کے لئے 45ہزارکروڑروپے کی پارشیل کریڈٹ گارنٹی اسکیم 2.0 ، کسانوں کے لئے فارم –گیٹ بنیادی ڈھانچہ کے لئے ایک لاکھ کروڑروپے کا زرعی بنیادی ڈھانچہ ، ملٹی موڈل کنکٹی وٹی کے لئے ایک نیشنل ماسٹرپلان -پی ایم گتی شکتی ، ازکاررفتہ قوانین کو آسان ، ڈی کریم نلائز ڈکرنے اور ختم کرنے کے لئے شہریوں اور کاروباری اداروں پرتعمیلی بوجھ کو کم کرنا، راست بیرونی سرمایہ کاری  کو راغب کرنے کے لئے ایک نرم اور شفاف پالیسی ملک میں انضباطی منظوریوں اورخدمات کے تعلق سے ایک ہی جگہ پرسبھی طرح کی کارروائیوں کے لئے نیشنل سنگل ونڈوسسٹم ، فنڈ آف فنڈز فاراسٹارٹ اپس اسکیم  اور اسٹارٹ اپ انڈیا سیڈ فنڈ اسکیم  جیسی اسکیموں کی مدد سے ملک میں اختراعات اور اسٹارٹ اپس کو پروا ن چڑھانے کے لئے مضبوط ماحول بنانا ، ریاستوں میں انڈیا انڈسٹریل نیشنل لینڈ بینک  کو مربوط کرنے کے مقصد کا حصول اور دنیا کے لئے میک ان انڈیا شامل ہیں ۔
200کروڑروپے تک کے سرکاری ٹینڈروں کے لئے کوئی گلوبل ٹینڈر مدعونہیں کیاگیاہے ۔ 200کروڑروپے سے زیادہ کے کام کمپنوں کے ذریعہ پیش کی گئی تجویز کی میرٹ کی بنیاد پر متعدد مرکزی وزارتوں /محکموں کے ذریعہ کئے جارہے ہیں ۔
وزارت دفاع
مسلح افواج کے بزرگوں کا چوتھا دن
نئیدہلی 15 جنوری 2020۔مسلح افواج کے بزرگوںکا دن آج 14 جنوری 2020 کو دہلی کینٹ کے مانک شاہ سینٹر میں اور ملک کے بہت سے دیگر مقامات پر منایا گیا۔فیلڈ مارشل کے ایم کری اپا او بی ای ، جنہیں محبت سے کپّر کے نام سے بلایا جاتا ہے ، کی طرف سے مسلح افواج کی خدمات کے اعتراف اور احترام میں ہرسال 14 جنوری کو مسلح افواج کے بزرگوں کا دن منایا جاتا ہے۔ وہ بھارت کی مسلح افواج کے پہلے کمانڈر ان چیف تھے ، جو 14 جنوری 1953 کو ریٹائر ہوئے ۔ مسلح افواج کے بزرگوں کے دن کے موقع پر قوم کی خدمت میں ہمارے بزرگوں کی بے لوث خدمات اور قربانیوں کا اعتراف کیا جاتاہے اور ان بزرگوں کا احترام کیا جاتا ہے ۔
بحریہ کے سربراہ ایڈمرل کرم بیر سنگھ مانک شاہ سینٹر میں بزرگوں کے دن کی تقریب میں مہمان خصوصی کی حیثیت سے شریک ہوئے۔ اس موقع پر فوج اور فضائیہ کے سربراہوں نے بھی شرکت کی ۔سمان اور سمویدنا فوج اور فضائیہ کے رسالوں کا اجرا کیا گیا۔ اس تقریب میں 2600سے زیادہ بزرگوں ، متعدد بینکوں ، سی جی ڈی اے ، ڈی جی آر ، کے ایس پی ، ای سی ایچ ایس اور فوج کی تینوں شاخوں کی فلاح وبہبود کی تنظیموں کے نمائندوں نے بھی شرکت کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-200
(Visitor Counter : 40
وزارت دفاع
میجرجنرل سمتا دیو رانی نے اے ڈی جی، ملٹری نرسنگ سروس کا عہدہ سنبھالا
اہم باتیں:
- اسکول آف نرسنگ ، ملٹری ہاسپٹل سکندرآباد سے فارغ التحصیل
- 1983 میں ملٹری نرسنگ سروس میں شامل ہوئیں
- کلنک تجربے کے علاوہ مختلف انتظامی اور اسٹاف تقرر
- اے ڈی جی، ایم این ایس کے اپنے تقرر سے پہلے وہ آرمی ہاسپٹل میں پرنسپل میٹرن تھیں۔
میجر جنرل سمتا دیو رانی نے یکم اکتوبر 2021 کو ملٹری نرسنگ سروس میں ایڈیشنل ڈائرکٹر جنرل کا عہدہ سنبھالا۔ یہی دن 96 واں ایم این ایس کورڈے بھی ہے۔ ملٹری ہاسپٹل سکندر آباد کے اسکول آف نرسنگ سے فارغ التحصیل جنرل آفیسر 28 دسمبر 1983 کو ملٹری نرسنگ سروس میں شامل ہوئیں بعد میں انھوں نے نیول ہاسپٹل، آئی این ایچ ایس، ممبئی سے مڈوائفری میں ڈپلوما کیا۔
دہلی یونیورسٹی سے گریجویٹ، اپنی تعلیمی استعداد بڑھانے کی شدید خواہش کے نتیجے میں انھوں نے ہاسپٹل اینڈ ہیلتھ کیئر مینجمنٹ میں پوسٹ گریجویٹ ڈپلوما حاصل کیا اور ہاسپٹل ایڈمنسٹریشن میں ایم بی اے کی ڈگری حاصل کی اور اس کے علاوہ نیشنل ہیلتھ کیئر اکیڈمی ، سنگا پور سے سکس سگما سرٹیفکیٹ اور کوالٹی کنٹرول مینجمنٹ اینڈ انفیکشن کنٹرول اینڈ پروینٹیشن مینجمنٹ اسناد بھی حاصل کیں۔
جنرل آفیسر انتہائی اعلیٰ مہارت والی کرٹیکل کیئرنرس ہیں اور انھوں نے 1992 میں آرمی ہاسپٹل دہلی کینٹ سے انتہائی نگہداشت کی نرسنگ میں خصوصی مہارت کا کورس کیا اور کلنک میں کام کرنے کے دوران ان کی انتہائی نگہداشت والی خدمات کے تمام لوگ قائل تھے۔ جنرل دیورانی 2006 اور 2007 میں کانگو میں یو این مشن کے لئے اپنی مدت کار میں بھی قابل قدر کام انجام دے چکی ہیں جہاں وہ چیف میٹرن کے عہدے پر تھیں۔ انھوں نے ٹیم میں رضاکارانہ طور پر حصہ لیا جو کانگو میں ماؤنٹ نراگونگو پر گئی تھی۔
کلنک میں اپنے کاموں کے علاوہ میجر جنرل سمتا دیورانی نے متعدد انتظامی اور اسٹاف تقرریاں بھی حاصل کیں، جن میں جوائنٹ ڈائرکٹر ملٹری نرسنگ سروس، ریسرچ پول آفیسر، ڈائرکٹر ایڈمن، انٹیگریٹڈ ہیڈکوارٹر ایم او ڈی ، کمانڈ ہاسپٹل، پنے میں پرنسپل میٹرن اور بریگیڈئر ایم این ایس، ایچ کیو، سنٹرل کمانڈ۔ ایڈیشنل ڈی جی ایم این ایس کا عہدہ سنبھالنے سے پہلے باوقار جنرل آفیسر آرمی ہاسپٹل  میں پرنسپل میٹرن تھیں۔
PIB Headquarters
کووڈ-19 پر پی آئی بی کا بلیٹن
ملک گیر ٹیکہ کاری مہم کے تحت اب تک 213.52 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 32,31,895 ٹیکے لگائے گئے۔
ہندوستان میں سردست زیر علاج مریضوں کی تعداد 53,974 ہے۔
فی الحال زیر علاج مریضوں کی شرح 0.12 فیصد ہے۔
سردست ملک میں شفایابی کی شرح 98.69 فیصد ہے۔
گزشتہ 24 گھنٹوں کے دوران 7,034 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,38,80,464 ہوگئی ہے۔
پچھلے 24 گھنٹوں کے دوران 5,910 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.60 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.73 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 2,27,313 ٹیسٹ کئے گئے۔
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
صدر جمہوریہ کا سکریٹریٹ
صدر جمہوریہ ہند 18 سے 19 فروری کے دوران تمل ناڈو کا دورہ کریں گی
صدر جمہوریہ ہند محترمہ دروپدی مرمو 18 سے 19 فروری 2023 کے دوران تمل ناڈو کا دورہ کریں گی۔
صدر جمہوریہ ہند 18 فروری 2023 کو کوئمبٹور میں ایشا فاؤنڈیشن کے زیر اہتمام مہاشیو راتری تقریبات میں شرکت کریں گی۔
صدر جمہوریہ ہند 19 فروری 2023 کو ویلنگٹن میں ڈفینس سروسز اسٹاف کالج کا دورہ کریں گی اور 78ویں اسٹاف کورس کے اراکین سے خطاب کریں گی۔
ماحولیات، جنگلات اور موسمیاتی تبدیلی کی وزارت
آبی زمینوں کے شراکتی تحفظ اور دانشمندانہ استعمال کے لیے معاشرے کی ملکیت کے نقطہ نظر کو فعال کرنے کے لیے مشن ‘سہ بھاگیتا’
ملک بھر میں 42 رام سر سائٹس سمیت 165 آبی زمینوں کے تحفظ کے لیے مرکزی امداد دی گئی
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ ماحولیات، جنگلات اور موسمیاتی تبدیلی کی وزارت  نے ریاستوں/ مرکز کے زیر انتظام علاقوں میں آبی زمینوں  رولز 2017 برائے نوٹیفکیشن، تحفظ اور آبی زمینوں کے انتظام کے ذریعے آبی زمینوں سے متعلق اتھارٹیز تشکیل دی ہیں۔
وزارت فی الحال مرکزی حکومت اور متعلقہ ریاستی حکومتوں / مر کز کے زیر انتظام علاقوں کے درمیان لاگت کے اشتراک کی بنیاد پر ملک میں شناخت شدہ آبی زمینوں  کے تحفظ اور انتظام کے لیے ایک مرکزی اسپانسر شدہ اسکیم یعنی آبی ایکو نظام کے تحفظ کا قومی منصوبہ  کو نافذ کر رہی ہے۔ اس اسکیم میں مختلف سرگرمیوں کا احاطہ کیا گیا ہے ،جیسے گندے پانی کو روکنا، ڈائیورشن اور ٹریٹمنٹ، ساحل کی حفاظت، جھیل کے سامنے کی ترقی، جگہ جگہ صفائی یعنی ڈیسلیٹنگ اور ڈی ویڈنگ، طوفان کے پانی کا انتظام، بائیو میڈیشن، کیچمنٹ ایریا ٹریٹمنٹ، جھیل کی خوبصورتی، سروے اور حد بندی، بائیو فینسنگ، فشریز ڈولپمنٹ، ویڈ کنٹرول، بائیو حیاتیاتی تنوع تحفظ ، تعلیم اور بیداری پیدا کرنا، کمیونٹی کی شرکت وغیرہ۔
تحریری جواب میں کہا گیا ہے کہ وزارت نے آزادی کا امرت مہوتسو کے موقع پر مشن ‘سہ بھا گیتا ’ کا آغاز کیا ہے، جو کہ سب سے آگے رہنے والی کمیونٹیز کے ساتھ معاشرے کی ملکیت کے نقطہ نظر کو فعال کرنے کے لیے آبی زمینوں کے شراکتی تحفظ اور دانشمندانہ استعمال کی جانب ایک اہم قدم ہے۔ وزارت نے اس مشن کے حصے کے طور پر 4 فروری 2023 کو، گوا میں عالمی یوم آبی زمین 2023 کے موقع پر 'آبی زمین بچاؤ مہم' بھی شروع کی ہے۔
مزید برآں، وزارت نے "ویٹ لینڈز آف انڈیا پورٹل"  شروع کیا ہے، جو ایک عوامی طور پر دستیاب معلومات اور علم کا پلیٹ فارم ہے، تاکہ علم کے اشتراک، معلومات کی ترسیل ، میزبانی کی صلاحیت میں اضافے کے مواد کو سہولت فراہم کی جا سکے، اور ایک واحد نکاتی رسائی ڈیٹا ریپوزٹری مینجمنٹ انفارمیشن سسٹم  لاگ ان کی خصوصیات ہر ریاست/مرکز کے زیر انتظام علاقوں کے لیے وقتاً فوقتاً معلومات کو اپ لوڈ کرنے کے لیے فراہم کی جا سکے۔
یہ بھی بتایا گیا کہ این پی سی اے اسکیم کے تحت، ایم او ای ایف اینڈ سی سی نے پورے ملک میں 165 آبی زمینوں کے تحفظ کے لیے مرکزی امداد کو منظوری دی ہے، جس میں ریاستی حکومتوں/مرکز کے زیر انتظام علاقوں سے مربوط انتظامی منصو بوں کی شکل میں موصول ہونے والی تجاویز کی بنیاد پر رہنما خطوط کے ساتھ مطابقت میں 42 رام سر سائٹس شامل ہیں۔ مندرجہ بالا 165 آبی زمینوں میں سے گجرات کی 6 آبی زمینیں اس فہرست میں شامل ہیں۔ این پی سی اے اسکیم کے تحت آبی زمینوں کے تحفظ کے لئے حکومت گجرات کو گزشتہ دو سالوں کے دوران جاری کردہ فنڈز کی تفصیلات حسب ذیل ہیں؛

|
|
نمبر شمار
|
|
اسکیم
|
|
2021-22
|
|
2022-23
|
|
1
|
|
آبی ماحولیاتی نظام کے تحفظ کے لیے قومی منصوبہ 
|
|
300.0
|
|
-
۔۔۔۔۔۔۔۔۔۔۔۔۔۔۔۔۔۔۔۔۔۔

U-2872
(Visitor Counter : 62
کانکنی کی وزارت
معدنی سپلائی چینز کو مضبوط بنانا
ہندوستان جون 2023 میں معدنیاتی سیکورٹی پارٹنرشپ  کا 14 واں رکن بن گیا ہے۔ دیگر رکن ممالک میں امریکہ، آسٹریلیا، کینیڈا، فن لینڈ، فرانس، جرمنی، اٹلی، جاپان، ناروے، جمہوریہ کوریا، سویڈن، برطانیہ اور یورپی کمیشن شامل ہیں۔ ایم ایس پی اقتصادی خوشحالی اور آب و ہوا کے مقاصد کے لیے اہم معدنیات کی سپلائی چین کو تقویت دینے کی کوشش کرتا ہے۔ یہ اس بات کو یقینی بنانے کی کوشش کرتا ہے کہ حکومتوں اور نجی شعبے کی مکمل ویلیو چین میں سرمایہ کاری کو متحرک کرکے اہم معدنیات کی پیداوار، پروسیسنگ اور ری سائیکلنگ کی جائے۔
یہ معلومات کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک سوال کے تحریری جواب میں دی۔